
"פשוט לשתף"
משחק בו המשתתפים חולקים מחשבות, חוויות, רגשות, רצונות וכו' וכל זאת בדרך חווייתית, מצחיקה ונעימה.
קהל יעד: פעילות משפחתית, קבוצתית וכלי למטפלים ולמחנכים.
[bookmark: _GoBack]רבים מאתנו מוצאים את השיתוף כמורכב ולעיתים מאיים כיוון שמייצר אינטימיות, קרבה, חשיפה והצגת החולשות. המשחק "פשוט לשתף" מאפשר לפרק את החששות העשויים להתלוות לשיתוף ומאפשר יצירת קרבה ופתיחות בין המשתתפים והכל בדרך חווייתית של משחק פשוט ומהנה.
המשחק מאפשר חוויה היכולה לעורר שיח מעמיק, גילוי לב והנאה.
זהו אינו משחק תחרותי, אין בו מנצחים ומפסידים, התמקדות המשחק הינה בקשר בין משתתפיו ולא בחתירת אחד הצדדים לניצחון.
מארז המשחק כולל לוח משחק מסלול מעגלי, כלי משחק, קובייה וכרטיסיות שמונחות במרכז הלוח יחד עם הוראות משחק וחוברת מידע להורים שמצורפות למארז. המשחק פועל בדרך המוכרת של התקדמות על גבי הלוח בעזרת הקובייה, כשהמשתתפים נעצרים בתורם בתחנות השונות או שולפים כרטיסיות בעזרתן הם יתבקשו לשתף חוויות אישיות ולענות על שאלות כדוגמת: "כשמשעמם לי אני...", "כיף לי לחשוב על...", "כשאני כועס אני...", "כיף לי שההורים שלי..." וכו'.

